

РАЗВОЈНИ ПЛАН

ЗА ПЕРИОД 2021-2024.

Барајево

**Чланови Актива за развојно планирање ПУ „Полетарац“, Барајево који су учествовали у изради развојног плана Установе за период од 2021. до 2024. године.**

1. Мирјана Радивојевић, директор Установе
2. Драгица Радоичић, руководилац Актива
3. Неђељка Ђујић, представник управног одбора
4. Јована Поповић, представник Савета родитеља
5. Мирјана Марковић, медицинска сестра-васпитач
6. Славица Јовановић-васпитач
7. Марија И.Јоксић- васпитач
8. Виолета Михајловић- васпитач
9. Сања Цвијић- васпитач
10. Марија Тепавчевић- стручни сарадник- педагог

САДРЖАЈ:

[1. ПОЛАЗНЕ ОСНОВЕ 3](#_Toc75942442)

[2. ОСНОВНИ ПОДАЦИ О УСТАНОВИ 4](#_Toc75942443)

[**Лична карта Установе** 4](#_Toc75942444)

[Историјат предшколске установе „Полетарац“ 5](#_Toc75942445)

[Специфичности установе 11](#_Toc75942446)

[3. АНАЛИЗА СТАЊА 11](#_Toc75942447)

[Снаге наше Установе 11](#_Toc75942448)

[Слабости наше Установе 12](#_Toc75942449)

[4. РЕСУРСИ УСТАНОВЕ 12](#_Toc75942450)

[Људски ресурси 12](#_Toc75942451)

[Материјално-технички ресурси 12](#_Toc75942452)

[*Ресурси средине* 13](#_Toc75942453)

[5. МИСИЈА 15](#_Toc75942454)

[6. ВИЗИЈА 15](#_Toc75942455)

[7. ОБЛАСТИ ПРОМЕНЕ 16](#_Toc75942456)

[ОБЛАСТ ПРОМЕНЕ: ПРОФЕСИОНАЛНА ЗАЈЕДНИЦА УЧЕЊА 17](#_Toc75942457)

[**ОБЛАСТ ПРОМЕНЕ:** ***ВАСПИТНО-ОБРАЗОВНИ РАД*** 19](#_Toc75942458)

[**ОБЛАСТ ПРОМЕНЕ:** ***ПОДРШКА ДЕЦИ И ПОРОДИЦИ*** 21](#_Toc75942459)

[**ОБЛАСТ ПРОМЕНЕ:** **УПРАВЉАЊЕ И ОРГАНИЗАЦИЈА** 23](#_Toc75942460)

# 1. ПОЛАЗНЕ ОСНОВЕ

Подаци који су нам чинили полазиште у изради развојног плана Установе добијени су из:

- Правилник о основама програма предшколског васпитања и образовања ("Сл. гласник РС - Просветни гласник", бр. 16/2018)

- Закона о Основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020).

- Закона о предшколском васпитању и образовању („Сл. гласник РС“, бр. 18/2010, 101/2017, 113/2017 – др. закон, 95/2018 -др. закон и 10/2019 );

- Правилника о вредновању квалитета рада установе („Сл. гласник РС“, бр. 10/2019 од 15.02.2019. године);

- Самовредновања свих области рада Установе од стране запослених у Установи, родитеља и представника локалне заједнице на зајденичким радионицама одржаним у сваком објекту Установе;

- Континуираног самовредновања свих области рада у периоду од 2018. до 2021. године;

- Анализе остварених циљева Развојног плана који је реализован у периоду од 2018. до 2021. године.

# 2. ОСНОВНИ ПОДАЦИ О УСТАНОВИ

## **Лична карта Установе**

**Име:** Предшколска установа „Полетарац“

**Адреса:** Светосавска, 83, 11460, Барајево

**Телефон:** 0118300194 0117872130 0117872122

**Факс:** 0118300194 0117872130 0117872122

**Мејл адреса**: p.u.poletarac@gmail.com

**Установу чине:**

* ***Објекат „Полетарац“*** у Барајеву у коме се налазе четири групе деце узраста од 1 до 3 године и једна група деце млађег вртићког узраста.
* ***Објекат „Свети Сава“*** у Насељу Гај у коме се налазе две групе деце од 1 до 3 године, једна група деце од 3 до 4 године, једна група деце од 4 до 5 година, једна група деце од 5 до 6 година, једна целодневна група деце узраста од 6 до 7 година и једна полудневна група деце узраста од 6 до 7 година.
* ***Депанданс „Слончићи“*** у Барајеву, у коме се налазе једна група деце од 3 до 4 године, две групе деце од 4 до 5 година и две групе деце узраста од 5 до 6 година.
* ***Депанданс „Звончићи“*** у Барајеву, у коме бораве једна група деце узраста од 5 до 6 година, четири групе узраста од 6 до 7 година, и то три групе целодневног боравка и једна група полудневног боравка.
* ***Депанданс „Врапчићи“*** у Мељаку, у коме бораве једна група деце узраста од 1 до 3 године и једна група деце узраста од 3 до 6 година.
* ***Објекат „Јагодица“*** у Вранићу, у коме су смештене две групе деце узраста од 1 до 3 године, једна група деце узраста од 3 до 4 године, једна група деце узраста од 4 до 5 година, једна група деце узраста од 5 до 6 година и две групе деце узраста од 6 до седам година- једна целодневна и једна полудневна.
* **Просторије за рад са децом у години пред полазак у школу (припремни предшколски програм) који припада основним школама „Кнез Сима Марковић“ из Барајева и „Павле Поповић“ у Вранићу, месним заједницама Мељак, Баћевац, Гунцати, и Дому Здравља „Др Милорад Влајковић“ у Барајеву.**

**У радној 2020/ 2021. години, укупно је формирано 42,5 васпитних група и то:**

12 група целодневног боравка деце узраста од 1 до 3 године,

5,5 група целодневног боравка деце узраста од 3 до 4 године,

4 групе целодневног боравка деце узраста од 4 до 5 година,

4 групе целодневног боравка деце узраста од 5 до 6 година,

1 мешовита група целодневног боравка деце узраста од 3 до 6 година,

16 група деце узраста од 6 до 7 година и од тога 5 група целодневног боравка и једанаест група полудневног боравка.

* **Језик на коме се остварује вапитно-образовни рад у Установи:**

Српски језик у 42,5 васпитне групе.

## Историјат предшколске установе „Полетарац“

Народни одбор Општине Барајево у јануару 1959. године, основао је прву установу за предшколско васпитање и образовање деце у Барајеву. Ова установа почела је да ради у мају 1959. године, имала је 35 деце узраста од 3 до 7 година и једног васпитача - Олгу Стефановић. Рад ове Установе су помагали: Школа за васпитаче Београд, Општина и Црвени Крст. Након годину дана рада, установа престаје да ради због незадовољавајућих просторних услова. Првог марта 1970. године, Установа је почела са радом у новој наменској згради у склопу рада основне школе, под називвом „Дечји вртић Барајево“. Крајем 1980. године, постаје самостална установа са новим именом ПУ „Полетарац“. Године 1984. постојећи објекат се дограђује и проширује са постојећих 50 на 83 капацитетна места. Растуће потребе за збрињавањем, васпитањем и образовањем деце, условиле су још једну адаптацију и доградњу поменутог објекта 1994. године. Садашња површина објекта „Полетарац“ је 513 м2 и у њој је смештенo 6 васпитних група. У склопу централног објекта „Полетарац“, налази се и објекат са савремено опремљеном кухињом. Неискоришћена трпезарија у том објекту, адаптирана је за рад са децом 2004. године и настао је депанданс “Слончићи“ у коме се данас налази пет васпитних група. Године 2006., почео је са радом депанданс „Звончићи“ у изнајмљеном простору који је прилагођен у складу са нормама и потребама деце. У њему је данас смештено пет васпитних група. Крајем 2008. године, адаптиран је део простора Дома културе у Вранићу и тако је настао вртић „Јагодица“. Вртић „Јагодица“ данас има седам васпитних група. У Мељаку је радне 2012./2013. године отворен објекат „Врапчићи“. У објекту бораве две васпитне групе. Другог септембра 2014. године, у оквиру мисионарског центра СПЦ „Ђорђе Илић“ почео је са радом наменски објекат „Свети Сава“ у Насељу Гај. Данас у објекту „Свети Сава“ борави седам васпитних група. Осим поменутих објеката, ван седишта Установе припремни предшколски програм се организује у просторијама основних школа „Кнез Сима Марковић“ из Барајева и „Павле Поповић“ у Вранићу, месним заједницама Мељак, Баћевац, Гунцати, и Дому Здравља „Др Милорад Влајковић“ у Барајеву. Пре 2006.године, када је припремни предшколски програм постао обавезан, у селима општине Барајево организоване су мешовите вртићке групе за сву заинтересовану децу узраста од 3 до 7 година.

A picture containing text, automaton

Description automatically generated

A picture containing tree, outdoor, day

Description automatically generated

Вртић „Полетарац“ 1984. године Први директор П.У „Полетарац“-

Олга Стефановић

A picture containing text, sky, outdoor, day

Description automatically generated

***Некад:*** Физичке игре и активности деце на отвореном на нивоу депанданса „Слончићи“

***Данас:***



Централни објекат – „Полетарац“ Депанданс „Слончићи“



Објекат „Свети Сава“ – Насеље Гај Објекат „Јагодица“ - Вранић





Депанданс „Звончићи“ Објекат „Врапчићи“

***Мале школе данас:***

****

****

Шиљаковац Гунцати



Бељина Баћевац



Арнајево



Мељак



Глумчево брдо

## Специфичности установе

Предшколска установа „Полетарац“ своју делатност обавља у 6 објеката у којима су смештена деца узраста од 1 до 7 година. Због велике разуђености, недовољног броја аутобуских полазака, што родитељима представља препреку за довођење деце у вртић, припремни предшколски програм Установа је организовала у селима у којима је 5 или више предшколаца. За припремни предшколски програм Установа користи просторе локалне заједнице: Домове културе, простор основних школа „Кнез Сима Марковић“ из Барајева и „Павле Поповић“ из Вранића, као и простор Дома здравља „Др Милорад Влајковић“ из Барајева.

За нашу Установу не постоји листа чекања. Сва пријављена деца су и примљена. Групе у нашим објектима имају оптималан број деце који пружа могућност да се са њима ради квалитетно и да се сваком детету посвети пажња.

# 3. АНАЛИЗА СТАЊА

На основу континуиране анализе остварености стандарда квалитета рада Установе из свих области рада у периоду од 2018. до 2021. године од стране Тима за самовредновање на нивоу Установе, анализе процене остварености стандарда квалитета рада Установе од стране свих запослених у установи, родитеља и представника локалне заједнице, анализе остварених циљева из Развојног плана спроведеног у периоду од 2018. до 2021. утврдили смо да су:

Снаге наше Установе**:**

* Организација рада Установе је ефикасна.
* Постоји отвореност за промене и атмосфера која указује на климу која је подржавајућа за све инвоције у раду.
* Постоји тимски рад и спремност за учење.
* Отвореност Установе ка локалној заједници.
* Континуирано стручно усавршавање.
* Поштују се права и потребе деце и породице.
* Висок ниво професионализма запослених.
* Квалитетан васпитно-образовн рад.
* Подстиче се учење, развој и напредовање деце кроз систематско праћење и посматрање.
* Укљученост родитеља у свим сегментима живота и рада Установе.
* У предшколској установи, негује се клима поверења и поштују права детета.
* Деловање директора усмерено је на развој Установе.

Слабости наше Установе**:**

* Непостојање дворишног простора у оквиру објекта мале школе Баћевац и Бељина.
* Неадекватно уређена дворишта.
* Недовољно ИКТ опреме.
* Неадекватан намештај.
* Недовољна искоришћеност ресурса локалне заједнице као места за учење.
* Непостојање различитих програма.
* Потреба запослених за едукацијом у примени дигиталних технологија.

# 4. РЕСУРСИ УСТАНОВЕ

## Људски ресурси

У нашој Установи запослено је укупно 117 радника. Са децом узраста од 1 до 7 година ради 24 медицинске сестре-васпитача и 50 васпитача. За превентивну здравствену заштиту деце задужене су три медицинске сестре. За бригу око исхране деце, задужен је дијететичар. Стручну службу у установи чине два стручна сарадника - педагога.

Сви запослени теже ка сталном стручном усавршавању и примени стечених знања у пракси. Континуирано се врши размена примера добре праксе међу медицинским сестрама-васпитачима и васпитачима, а нарочито се посвећује пажња увођењу у посао приправника.

Васпитачи су своја знања усавршавали и дошколовањем на четворогодишњим студијама, високој струковној школи уз специјалистичке програме, као и на мастер студијама. Двадесетседам васпитача наше Установе има мастер дипломе.

## Материјално-технички ресурси

Установа располаже са два наменски грађена објекта- „Полетарац“ и „Свети Сава“, четири прилагођена објекта- „Слончићи“, „Звончићи“, „Јагодица“ и „Врапчићи“ и 14 просторија у оквиру основих школа „Кнез Сима Марковић“ и „Павле Поповић“, месних заједница Мељак, Баћевац, Гунцати, и Дома здравља које се користе у реализацији полудневног боравка деце припремних предшколских група. У склопу објекта „Слончићи“, налази се и централна кухиња из које се дистрибуира храна у све друге објекте. У објектима који су наменски грађени, унутрашњи простор и двориште у потпуности су прилагођени потребама деце али је потребно додатно опремити дворишта справама за децу и реновирати већ постојеће. У објектима који нису наменски грађени, постоји потреба за већим и адекватним простором и у унутрашњости објеката и у двориштима објеката. У наредном периоду, у плану је додатно проширење капацитета Установе надоградњом објекта „Слончићи“. Собе у свим објектима опремљене су довољним бројем столова, столица, креветића и дидактичких средстава. Дидактичка средства и потрошни материјал набављају се континуирано, у складу са потребама и приоритетима.

## *Ресурси средине*

Наша установа остварује континуирану сарадњу са свим важним институцијама и организацијама у Барајеву и у Београду. Акценат стављамо на сарадњу са локалном заједницом и свим ресурсима са којима она располаже али смо у току са актуелним дешавањима везаним за васпитање и обазовање деце у Београду и Србији и учествујемо на манифестацијама, конкурсима, приредбама које се оргнизују ван општине Барајево.

У оквиру сарадње са локалном заједницом на располагању су нам:

* Основна школа „Кнез Сима Марковић“ и основна школа „Павле Поповић“ у Вранићу са којима планирамо и организујемо заједничке активности предшколске и школске деце (обележавање Дечије недеље, обележавање школске славе Светог Саве, обелажавање значајних датума, тематске изложбе дечијих радова, спортске активности, уређивање дворишног простора, завршне приредбе);Присуствовање предшколске деце школском часу;Организовање родитељских састанака за родитеље будућих првака са учитељима, стручним сарадницима основних школа и стручним сарадником- педагогом предшколске Установе на тему „Припремљеност деце за полазак у школу“;
* Средња школа Барајево са којом панирамо међусобну сарадњу у виду посете школи и коришћења њиховог простора за рекреативне активности деце из наше установе.
* Музичка школа „Даворин Јенко“ у Барајеву чији полазници одржавају концерате за предшколску децу а огранизују се и посете деце из наше Установе музичкој школи;
* Центар за смештај и дневни боравак деце и омладине ометене у развоју- дневни боравак у Шиљаковцу као битан ресурс за размену знања и стручног мишљења о начину рада са децом која у нашој установи имају потребу за додатном подршком.
* Градска општина Барајево кроз учешће на конкурсима за пројекте које расписује градска општина Барајево, кроз реализацију заједничких пројеката, кроз учешће у различитим активностима током године;
* Дом Здравља „Доктор Милорад Влајковић“ у Барајеву и Вранићу кроз организовање систематских прегледа за децу, посета стоматолога васпитним групама, издавања налога од стране педијатра за терапију коју дете мора да прима у вртићу итд (код фебрилних конвулзија);Кроз учешће у радној групи за социјалну инлузију на локалном нивоу;
* Црквене општине Барајево и Вранић кроз обележавање дана Светог Саве, обележавање славе објекта “Свети Сава“, организовање посета цркви итд.
* Библиотека „Јован Дучић“ у Барајеву за посете деце библиотеци, бесплатно учлањење деце у библиотеку, посете библиотекара васпитним групама, итд.
* Библиотека „Јован Дучић“ у Вранићу за посете деце библиотеци, бесплатно учлањење деце у библиотеку, посете библиотекара васпитним групама, итд.
* Центар за културу Барајево и Вранић путем огранизовања активности у току Дечје недеље, организовања и присуства позоришним представама и завршним приредбама, учешћа у манифестацијама и пројектима које огранизује предшколска установа.
* МУП Барајево путем редовне размене информација, организовања посета деце припремног предшколског програма МУП-у, посете полицајаца васпитним групама и одржавања предавања, организовања полицијске пратње деци када излазе ван вртића итд.
* Ватрогасна служба у Барајеву путем организовања предавања ватрогасаца за децу припремних предшколских група, организовања посета деце ватрогасној служби у Барајеву.
* Црвени крст путем организовања заједничких хуманитарних акција.
* Центар за социјални рад кроз међусобну размену информација.
* Културно уметничко друштво Барајево кроз организовање заједничких активности, учествовања у манифестацијама и пројектима које организује предшколска установа „Полетарац“ итд.
* Удружење „Пријатељи деце Барајева“ кроз сарадњу у току Дечје недеље, учешћа у конкурсима и манифестацијама које ово удружење организује.
* Едукативно логопедски центар „Виготски“ у Барајеву.
* Школа глуме „Бард“ у Барајеву кроз присуство деце из наше предшколске установе представама у којима глуме деца из школе глуме „Бард“, организовање посете глумаца вртићу итд.

Ресурси шире друштвене средине, ван општине Барајево са којма остварујемо континуирану сарадњу су:

* Факултети и школе за образовање стручних кадрова за рад у предшколским установама кроз реализацију стручне праксе студената; кроз присуство трибинама, предавањима и ангажовањем професорског кадра у стручном усавршавању;
* Струковна удружења медицинских сестара васпитача, васпитача и стручних сарадника кроз различите облике стручног усавршавања;
* „Центар дечијих летовалишта и опоравилишта града Београда“ кроз организовање летовања и зимовања;
* Градски завод за јавно здравље кроз учешће на ликовним конкурсима и организованим предавањима;
* Секретаријат за образовање и дечију заштиту кроз свакодневну размену информација.
* Министарство просвете, науке и технолошког развоја кроз праћење свих актуелности којима се бави министарство а које су битне за унапређивање васпитно-образовног рада.
* Издавачке куће кроз праћење актуелних понуда литературе за рад са децом, примену радних листова и часописа у раду са децом, итд.
* Позоришта кроз одабир представа које ће се неколико пута у току године одржавати у нашој предшколској установи, кроз организовани одлазак деце у позоришта у Београду.

# 5. МИСИЈА

У нашој предшколској установи верује се у вредност раног детињства. Негујући односе деце са вршњацима, одраслима и заједницом, тежимо да деци обезбеђујемо квалитетна искуства у периоду раног детињства. Важно нам је да обезбеђујемо једнакост у правима све деце и њихових породица на укључивање и активно учешће у развијању програма, као и да пружамо одговарајућу подршку деци из осетљивих група.

# 6. ВИЗИЈА

Желимо да будемо Установа у којој се остварује подршка добробити деце, њихових породица и читаве заједнице, гради однос кроз делање и заједничко учешће. Установа у којој се врши стално преиспитивање квалитета реалног програма како би се ускладио са концепцијом Основа програма Године Узлета. Тежимо да наш вртић буде место демократске и инклузивне праксе у коме се гради култура вртића као места заједничког живљења.

# 7. ОБЛАСТИ ПРОМЕНЕ

У избор области које ће бити обухваћене развојним планом Установе били су укључени запослени из свих објеката установе, представници родитеља и представници локалне заједнице. Узет је у обзир и извештај о самовредновању, извештај о реализацији претходног Развојног плана установе. На основу свих прикупљених података, **изабране су** **следеће области промене за период од три године**:

ПРОФЕСИОНАЛНА ЗАЈЕДНИЦА УЧЕЊА

ВАСПИТНО - ОБРАЗОВНИ РАД

ПОДРШКА ДЕЦИ И ПОРОДИЦИ

УПРАВЉАЊЕ И ОРГАНИЗАЦИЈА

## ОБЛАСТ ПРОМЕНЕ: ПРОФЕСИОНАЛНА ЗАЈЕДНИЦА УЧЕЊА

**Развојни циљеви:**

1. *Унапредити дигиталне компетенције запослених.*

*2. Унапредити функционалност сајта Установе.*

*3. Унапредити сарадњу са различитим установама ( културним, образовним,*

*спортским) у циљу остваривања програма*

*4. Унапредити професионалну комуникацију и сарадњу стручних сарадника/ васпитача/*

*мед.сест.васпитача кроз пројектно планирање на нивоу установе/објекта/ радних*

*јединица.*

*5. Унапредити рефлексивне компетенције запослених за критичко сагледавање праксе.*

*6. Унапредити промоцију вртића у заједници.*

АНАЛИЗА СТАЊА

У радној 2021/2022.години наша Установа почиње са применом елемената Нових Основа програма. Током предходне радне године у три васпитне групе уведени су елементи Нових Основа (јаслена, млађа, најстарија) у коме су реализоване све фазе пројекта. Континуирано су вршене хоризонталне размене (у оквиру актива) како би сво васпитно–образовно особље пратило, учествовало и размењивало мишљење и искуства о развијању пројекта. У току радне године 42 запослених прошли су обуку похађањем on line семинара „*Примена пројектног планирања у предшколској установи кроз елементе интегрисаног учења“* иунапредили дигиталне компетенције пратећи разне видео обуке. Како би успешно започели са увођењем Нових Основа програма потребно је обезбедити ИКТ опрему и унапредити дигиталне компетенције запослених. Да би сви учесници (родитељи, запослени, представници локалне заједнице) били обавештени о животу и раду Установе, ажурирање сајта ће се вршити на месечном нивоу, са приказаним битним информацијама, планираним и реализованим активностима и препознатој потреби родитеља– за недељним јеловником истакнутим на сајту. Потребно је подићи ниво сарадње са установама културе, спорта, образовања али и радити на истраживању заједнице, проналажењу нових партнера и места за учење. Важан сегмент развоја наше Установе биће грађење односа поверења, уважавања кроз отворену аргументовану, самокритичну комуникацију стручног сарадника и васпитно-образовног особља. У циљу увођења Нових Основа фокус ће бити на јачању компетенција васпитача, мед.сестара-васпитача и стручних сарадника за критичко преиспиивање усклађености реалног програма са концепцијом Нових Основа програма. Развијање програма искористићемо за промоцију и видљивост наше Установе у локалној заједници.

|  |  |  |  |  |  |  |  |
| --- | --- | --- | --- | --- | --- | --- | --- |
| ***Област промене*** | ***Развојни циљеви*** | ***Задаци*** | ***Ниво објекта*** | ***Временска орјентација*** | ***Критеријум успеха*** | ***Начин праћења*** | ***Носиоци евалуације*** |
| **Професионална заједница учења** | 1.Унапредити дигиталне компетенције запослених | Организовање обука за запослене | Ниво Установе | Током радне 2021/2022. | Запослени успешно примењују дигиталне технологије у раду | Увид у документацију | Тим за професионални развој |
| 2.Унапредити функционалност сајта Установе | Континуирано ажурирање сајта Установе | Ниво Установе | Током радне 2021/2022. | Обогаћени садржаји о животу и раду Установе на сајту | Увид у сајт Установе | Тим за информисање и ажурирање сајта Установе |
| 3.Унапредити сарадњу са различитим установама(културним, образовним, спортским) у циљу остваривања програма | Организовање заједничких акција и активности у локалу | Ниво Установе | Током радне 2021/2022. | Реализоване заједничке активности са различитим установама | Увид у сајт Установе | Директор, стручни сарадници,васпитно-образовно особље |
| 4.Унапредити професионалну комуникацију и сарадњу стручних сарадника,васпитача,мед.сестре-васпитача кроз пројектно планирање на нивоу Установе,објеката, радних јединица | Непосредно учешће у раду језгра  Хоризонтално учење  Хоризонталне размене  Посете језгру  Презентације пројеката | Ниво Установе | Током радне 2021/2022. | Унапређена професионална комуникација кроз заједничко учење | Увид у документацију | Актив за развојно планирање,стручни сарадници,васпитно-образовно особље |
|  | 5.Унапредити истраживачке и рефлексивне компетенцијезапослених за критичко сагледавање праксе | Оснаживање васпитача, мед.сестре-васпитача за критичко преиспитивање праксе | Ниво Установе | Током радне 2021/2022. | Унапређене истраживачке и рефлексивне компетенције запослених за критичко сагледавање праксе | Увид у документацију | Актив за развојно планирање,стручни сарадници,васпитно-образовно особље |
| 6.Унапредити промоцију вртића у заједници | Организовање активности, манифестација, акција у локалној заједници | Ниво Установе | Током радне 2021/2022. | Организоване активности, манифестације,акције у локалној заједници | Увид у документацију | Директор, стручни сарадници,васпитно-образовно особље |

## **ОБЛАСТ ПРОМЕНЕ:** ***ВАСПИТНО-ОБРАЗОВНИ РАД***

**Развојни циљеви:**

1. *Успостављање и развијање реалног програма у складу са новим Основама програма Године*

*Узлета*

АНАЛИЗА СТАЊА

На одржаним радионицама за израду новог Развојног плана Васпитно-образовни рад који се реализује у нашој Установи оцењен је као квалитетан (3,84). Мишљење свих актера је да је планирање и програмирање васпитно-образовног рада у функцији дечјег развоја и напредовања, социјална средина подстиче учење и развој, а односи се базирају на међусобном уважавању и поверењу. На основу добијених података јаке снаге наше Установе су: компетентност васпитача, однос васпитача према деци и родитељима, тимски рад међу запосленима, кретивно уређени и функционални простори радних соба. Негује се партнерство и сарадња са породицом кроз партиципацију и заједништво.

Васпитно-образовни рад биће реализован у складу са савременим концепцијама Нових Основа програма Године Узлета.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Област промене*** | ***Развојни циљеви*** | ***Задаци*** | ***Ниво објекта*** | | ***Врем. оријент*** | ***Критеријум успеха*** | ***Начин праћења*** | ***Носиоци евалуац.*** |
| **Васпитно-образовни рад** | 1.Успостављање и развијање реалног програма у складу са новим Основама програма Године Узлета | Израда плана ширења нових Основа програма на нивоу Установе у сарадњи са ментором  Структуирати средину у складу са принципима физичког окружења по Новим Основама  Програма  Укључивање деце у локалне пројекте, догађаје и активности  Користити све расположиве ресурсе локалне заједнице као места за учење  Стварање ситуација за различите интеракције деце различитих узраста (у радним собама, заједничким, отвореним и затвореним просторима  Укључивање родитеља у креирање средине за игру и учење  Планирање и реализовање пројеката и тема које су смислене деци у складу са дечјим потребама, могућностима, интересовањима | | Ниво Установе | Током развојног периода | Израђен план ширења  Структуиран простор  Заједничке активности у локалној заједници  Места у локалној заједници као простори за учење  Деца различитих узраста користе заједничке просторе за игру и учење  Креирана средина, деца и родитељи користе средину за игру и учење  Реализовани пројекти су смислени деци и прате њихова интересовања, потребе и могућности | Увид у план ширења  Увид у документацију пројектни портфолио  Увид у документацију пројектни портфолио  Увид у документацију- пројектни портфолио  Увид у документацију пројектни портфолио  Увид у документацију пројектни портфолио  Тематски портфолио групе | Васпитно-образовно особље објекта „Јагодица“ – језгра промене у сарадњи са педагогом и менторком  Васпитно-образовно особље  Васпитно-образовно особље  Васпитно-образовно особље  Васпитно-образовно особље  Васпитно-образовно особље |

## **ОБЛАСТ ПРОМЕНЕ:** ***ПОДРШКА ДЕЦИ И ПОРОДИЦИ***

**Развојни циљеви*:***

1. *Едукација родитеља о раду Тима за заштиту деце од насиља, дискриминације, злостављања и занемаривања*

*2. Едукација родитеља о значају препознавања развојних сметњи на предшколском узрасту.*

*3. Створити услове за развијање различитих програма на основу утврђених потреба деце и*

*породице*

*4. Повећати обухват деце у сарадњи са локалом*

АНАЛИЗА СТАЊА

У Установи се обезбеђују различити облици сарадње и учешћа породице у складу са њиховим потребама и могућностима. Партнерество између породице и вртића развија се кроз узајемно уважавање и разумевање усмерено на добробит детета. Родитељи су непосредно укључени у процес рада Установе у оквиру следећих стручних тела: Савет родитеља, Управни одбор, Актив за развојно планирање. На тај начин породица даје свој допринос у доношењу одлука. У Установи функционише Тим за заштиту деце од насиља, дискриминације, злостављања и занемаривања са јасно дефинисаним процедурама и мерама. Спроводи се континуирано информисање свих интересних група о изменама у Правилнику и Протоколу о поступању у Установи као одговор на насиље Такође, Установа пружа различите начине информисања породице кроз саветовалиште, ,путем сајта установе и тематских радионица, постера, флајера.. Устаљен је програм социјалне и превентивне здравствене заштите у сарадњи са Домовима здравља. Потребно је интензивирати сарадњу са локалном заједницом у циљу повећања обухвата деце и доступности програма свој деци.

|  |  |  |  |  |  |  |  |
| --- | --- | --- | --- | --- | --- | --- | --- |
| ***Област промене*** | ***Развојни циљеви*** | ***Задаци*** | ***Ниво објекта*** | ***Врем. оријент*** | ***Критеријум успеха*** | ***Начин праћења*** | ***Носиоци евалуац.*** |
| **Подршка деци и породици** | 1.Грађење партерства са породицом кроз информисање и унапређење родитељких компетенција | Едукација родитеља о програму заштите деце од насиља, дискриминације, злостављања и занемаривања    Израда флајера о заштити деце  Тематски родитељски састанци, предавања  Промотивни садржаји на сајту Установе | Ниво установе | Током 2023/ 2024. | Едуковани и информисани родитељи о програму заштите деце од насиља, дискриминације, злостављања и занемаривања    Израђени флајери о заштити деце  Реализовани родитељки састанци и предавања  Истакнути промотивни садржаји на сајту Установе | Увид у документацију тима за заштиту деце од насиља, дискриминације, злостављања и занемаривања  Увид у документацију тима за заштиту деце  од насиља, дискриминације, злостављања и занемаривања  Увид у документацију тима за заштиту деце, увид у сајт Установе | Актив за развојно планирање |
|  | 2.Едукација родитеља о значају препознавања развојних сметњи на предшколском узрасту | Организовње различитих активности са родитељима (предавања ,радионице на нивоу Установе) | Ниво установе | Током 2023/ 2024. | Едуковани родитељи  значају препознавања развојних сметњи на предшколском узрасту | Увид у документацију тима за инклузивно обраовање | Актив за развојно планирање |
|  | 3.Створити услове за развијање различитих програма на основу утврђених потреба деце и породице | Организовање различитих програма у Установи | Ниво установе | Током развојног периода | Установа развија и остварује различите  програме | Извештаји о реализацији акционих планова | Актив за развојно планирање |
|  | 4.Повећати обухват деце у сарадњи са локалом | Организовати заједничке активности у циљу повећања обухвата деце | Ниво установе | Током 2023/ 2024 | Реализоване заједничке активности у сарадњи са локалном заједницом | Увид у документацију- план сарадње са локалном заједницом | Актив за развојно планирање |

## **ОБЛАСТ ПРОМЕНЕ:** **УПРАВЉАЊЕ И ОРГАНИЗАЦИЈА**

**Развојни циљеви:**

*1. Обезбедити материјално-техничке ресурсе у установи*

*2. Унапредити начин коришћења материјално-техничких ресурса у циљу подршке учењу*

АНАЛИЗА СТАЊА

Деловање директора усмерено је на развој Установе. Директор уважава предлоге запослених који се односе на унапређење рада, ствара услове за коришћење ИКТ опреме, врши набавку материјално-техничких ресурса, организује обуке за запослене у циљу унапређења дигиталних технологија. Интензивно ради на развијању сарадње са другим установама, институцијама и удружењима у локалној заједници. Током предходне радне године обезбеђен је приступ интернету у објектима „Звончићи“ и „Врапчићи“ а у објектима „Полетарац“ и „Јагодица“ повећана је покривеност истим. У објекту „Полетарац“ васпитном особљу обезбеђен је рачунар са штампачем. Део запослених прошао је обуке којима су запослени унапредили дигиталне компетенције.

|  |  |  |  |  |  |  |  |
| --- | --- | --- | --- | --- | --- | --- | --- |
| ***Област промене*** | ***Развојни циљеви*** | ***Задаци*** | ***Ниво објекта*** | ***Врем. оријент*** | ***Критеријум успеха*** | ***Начин праћења*** | ***Носиоци евалуац.*** |
| **Управљање и организација** | 1.Обезбедити материјално-техничке ресурсе у Установи  2.Унапредити начине коришћења web алата у циљу подршке учењу | Набавка ИКТ опреме и материјално-техничких ресурса  Организовање обука за запослене у коришћењу web алата | Ниво установе | Током развојног периода  . | Набављена ИКТ опрема и материјално -технички ресурси  Организоване обуке за коришћење web алата | Увид у документацију | Актив за развојно планирање |

ПРЕДСЕДНИК УПРАВНОГ ОДБОРА ДИРЕКТОР УСТАНОВЕ

УСТАНОВЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

МАРИЈА И. ЈОКСИЋ МИРЈАНА РАДИВОЈЕВИЋ